पाएं अपने शहर की ताज़ा ख़बरें और फ्री ई-पेपरडाउनलोड करें
जिला में कोविड के मरीज लगातार बढ़ते ही जा रहे हैं। वहीं होम आइसोलेशन के बाद अब मरीज प्रशासन की ओर से कोविड मरीजों के लिए तैयार किए गए डेडिकेटेड कोविड हेल्थ सेंटर डीसीएचसी में भी मरीजों की संख्या बढ़ने लगी है। वहीं मरीजों की ओर से ध्यान नहीं दिए जाने की शिकायत बाद डीएम ने इसको लेकर विशेष कोषांग का गठन किया है। इसको लेकर कलेक्ट्रेट सभागार में बुधवार को डीएम शशांक शुभंकर ने बताया कि अब डीसीएचसी में प्रत्येक मरीज की माॅनिटिरिंग प्रतिदिन की जाएगी।
उनका खाना-पीना, उनकी दवा व उन्हें होने वाली तकलीफों की जानकारी ली जाएगी। इसको लेकर अलग से कोषांग का गठन किया गया है। जो सभी डीसीएचसी के मरीजों की माॅनिटिरिंग करेंगे। वहीं जिला के वरीय डॉक्टर प्रतिदिन सभी वार्डों में मौजूद मरीज मरीजों से वीडियो कॉन्फ्रेंसिंग से बात करेंगे। वे उनसे उनकी समस्याएं जानेगे। वहीं दवा व खान-पान को लेकर आवश्यकता पड़ने पर निर्देश देंगे। जिसका पालन डीसीएचसी इंचार्ज हर हाल में कराएंगे। बताया गया कि जिला में चल रहे सभी नौ डीसीएचसी के लिए अलग कोषांग का गठन किया गया है।
सदर अस्पताल में शुरू हुआ दो वेंटीलेटर, मरीज को मिला
डीएम ने बताया कि सदर अस्पताल में खराब पड़े वेंटीलेटर को शुरू कराया गया है। वर्तमान में उसे मरीज को लगाया भी गया है। बताया गया कि जल्द ही सभी खराब वेंटीलेटर ठीक कराए होंगे। वहीं बताया गया कि मोरदीवा अस्पताल को सेनेटाइज कराकर वहां ओपीडी व डिलेवरी करने का काम जल्द शुरू किया जाएगा।
सदर अस्पताल व दलसिंहसराय में भर्ती हैं 24-24 मरीज
जिला में सबसे ज्यादा मरीज सदर अस्पताल व दलसिंहसराय डीसीएचसी में भर्ती हैं। दोनों जगह 24-24 मरीज भर्ती है। सभी ऑक्सीजन पर हैं। वहीं रोसड़ा में ऑक्सीजन पर 7, पटोरी में 19, समस्तीपुर कॉलेज 13, डायट पूसा 5, जगदीश हॉस्पीटल 13, नारायणा हॉस्पीटल में 4 सामान्य व 11 ऑक्सीजन व वैष्णवी हॉस्पीटल में 2 ऑक्सीजन पर हैं। सभी की रोज निगरानी होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn